**«ΚΑΝΑΡΙΝΙ ΚΑΙ ΜΕΝΤΑ »**

(της Λότης Πέτροβιτς-Ανδρουτσοπούλου )

**Υπόθεση του μυθιστορήματος**

Ο εντεκάχρονος «ορφανός» Απελλής, ο κύριος πρωταγωνιστής του έργου, από το ίδρυμα που ζούσε για τέσσερα χρόνια, το Λήδειο, επιστρέφει στο σπίτι της θείας του της Κλειώς, η οποία είναι η μοναδική συγγενής του. Η Κλειώ είναι ζωγράφος αφοσιωμένη στο επάγγελμά της και ο Απελλής είναι ενθουσιασμένος που θα ζει πια μαζί της, μιας και του αρέσει η τέχνη της. Ένα βράδυ, άθελά του ο Απελλής ακούει τη συζήτηση της Κλειώς και του Τέλη, του μελλοντικού συζύγου της, και αναστατώνεται. Απογοητευμένος από τη στάση τους, αποφασίζει να φύγει την επόμενη κιόλας μέρα κρυφά για το Λήδειο, εκεί που πίστευε πως τον αγαπούν. Παίρνει μαζί του τρόφιμα, λίγα χρήματα κι ένα βιβλίο του Αλέξανδρου Παπαδιαμάντη, που θα τον συντροφεύσει στην περιπέτειά του ως «χάρτινος παππούς ».Στον δρόμο για την επιστροφή σε ίδρυμα, περνά από τον λόφο του Στρέφη, όπου σύχναζε εκεί με την Κλειώ, για να χαζέψουν τη θέα της πόλης. Εκεί συναντά έναν ναρκομανή και έτσι τα σχέδιά του εξελίσσονται διαφορετικά από ό,τι τα περίμενε. Μετά από αρκετή ταλαιπωρία, δυσκολίες και κούραση, καταφέρνει να φτάσει στο ίδρυμα, όπου βρίσκει τις αγαπημένες της καλόγριες. Η καλόγρια που τον φρόντιζε ανακουφίστηκε που τον βρήκε, αλλά θυμωμένη που το έσκασε από το σπίτι του, τον μάλωσε αποκαλύπτοντάς του το μυστικό που του απέκρυπτε η Κλειώ. Εκείνος απογοητευμένος από όλους φεύγει από το Λήδειο, μπαίνει σε ένα λεωφορείο και φτάνει στο σπίτι του Γαλατζίδη του « πατατά », με τον οποίο είχε γνωριστεί νωρίτερα στην υπαίθρια αγορά. Η γυναίκα του τον καλοδέχτηκε και ο Απελλής της ζήτησε να μείνει μαζί τους. Κάποια στιγμή ο Απελλής βλέπει στην τηλεόραση την είδηση για την εξαφάνισή του και αγχωμένος πολύ , σηκώνεται και φεύγει. Καταφθάνει στη λαϊκή αγορά της παλιάς του γειτονιάς με τη βοήθεια ενός γύφτου .Επισκέπτεται το σπίτι της παλιάς του οικογένειας και μέσα από κάποια έγγραφα ανακαλύπτει όλη την αλήθεια. Επιστρέφει στην Κλειώ και τον Τέλη, και συζητούν γι αυτά τα μυστικά. Τελικά ο Απελλής βρίσκει την αγάπη και τη θαλπωρή στην αγκαλιά της πραγματικής του μητέρας.

**Ο τίτλος του έργου**

Το καναρίνι που αναφέρεται στον τίτλο του μυθιστορήματος είναι ένα δώρο στον Απελλή από τον Άρη, τον φίλο της αδερφής του. Ο Απελλής το έχει μαζί του μέσα σε ένα κλουβί στο Λήδειο, στο ίδρυμα που τον φρόντισε μετά τον θάνατο της οικογένειάς του. Όταν εκείνος, μετά από διάφορες περιπέτειες επιστρέφει στο ίδρυμα, αποφασίζει χωρίς πολλή σκέψη να ελευθερώσει το πουλί. Όπως ο ίδιος έφυγε από το σπίτι του, το ίδιο επιθυμεί και για το καναρίνι του. Εκείνο βέβαια αποδείχθηκε το πιο έξυπνο καναρίνι, μιας και ,κάθε φορά που αναζητούσε τροφή και νερό, γύριζε πίσω στην ασφάλεια του κλουβιού του.

Ενώ μέντα είναι η έντονη και χαρακτηριστική μυρωδιά της μέντας που μασάει η θεία Κλειώ, προσπαθώντας ν’ απεξαρτηθεί από τη βλαβερή συνήθεια του τσιγάρου, αφού γνώριζε πως ο καπνός του τσιγάρου ενοχλεί τον Απελλή στα μάτια.

**Κριτική βιβλίου**

Το βιβλίο αυτό δημιουργεί ανάμεικτα συναισθήματα καθώς η χαρά ,η αγωνία και η συγκίνηση εναλλάσσονται συνεχώς. Το τέλος του μας συγκινεί όλους, μικρούς και μεγάλους , εκπλήσσοντάς μας με την ξαφνική ανατροπή των γεγονότων . Η γλώσσα του είναι απλή , δημοτική ώστε να κατανοείται εύκολα .Η αφήγησή του είναι τριτοπρόσωπη, με περιγραφές και διαλόγους, που του προσδίδουν ζωντάνια ,παραστατικότητα και θεατρικότητα. Από την ανάγνωσή του καταλαβαίνουμε τις δυσκολίες και τις περιπέτειες που είναι δυνατόν να βιώσει ένας άνθρωπος σε έναν κόσμο με κινδύνους , όπως αυτός στον οποίο ζούμε. Όταν όμως έχει γύρω του ανθρώπους που τον αγαπούν και τον νοιάζονται, οι σχέσεις αποκαθίστανται και τα πράγματα παίρνουν τον δρόμο τους.

Το προτείνουμε ανεπιφύλακτα σε όλους τους φιλαναγνώστες, μικρούς και μεγάλους.

Η εργασία

Πραγματοποιήθηκε από

τους μαθητές της Α2 τάξης :

Χριστίνα Στεφανοπούλου

Ιωάννα Σκληβανιώτη

Ελένη Περδίκη